བོད་མི་ཚོ་བཙན་བྱོལ་དུ་འབྱོར་མཚམས་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གི་བླ་ན་མེད་པའི་དགོངས་བཞེད་བཞིན་སློབ་གྲ་དང་ཆོས་སྒར་སོགས་རིམ་པར་ཚུགས་ཡོད་པ་བཞིན།༡༩༧༠ལོར་བཞུགས་སྒར་དྷ་རམ་སར་བོད་ཀྱི་དཔེ་མཛོད་ཁང་གསར་འཛུགས་གནང་ནས་བོད་ཀྱི་ཆོས་རིག་གཅེས་འཛིན་དང་ཉམས་ཞིབ།སློབ་ཁྲིད་སོགས་ལ་གལ་ཆེའི་བསྟི་གནས་ཞིག་ཏུ་གྱུར་ཡོད་པ་མ་ཟད།བོད་ཀྱི་ཆོས་དང་རིག་གནས་སོགས་ལ་དོན་གཉེར་ཅན་གྱི་ནུབ་ཕྱོགས་པ་གཙོ་བོར་འགྱུར་བའི་ཕྱི་ནང་མི་རིགས་མང་པོ་གསོ་སྐྱོང་གནང་ཡོད་པ་རེད།ད་རིང་ཀུན་གླེང་ལས་རིམ་གྱིས་བོད་ཀྱི་དཔེ་མཛོད་ཁང་གི་ངེས་སྟོན་པ་དགེ་བཤེས་ལྷག་རྡོར་ལགས་གདན་འདྲེན་ཞུས་ནས་དཔེ་མཛོད་ཁང་གི་འཕེལ་རིམ་དང་།ལྷག་པར་བར་ལམ་ནས་དེང་རབས་ཅན་གྱི་ཆ་རྐྱེན་འོག་གནའ་བོའི་རིག་གཞུང་བདག་གཅེས་ཀྱི་ལས་འཆར་མང་པོ་འགོ་འཛུགས་གནང་བཞིན་པ་བཅས་ཀྱི་སྐོར་ལ་གླེང་མོལ་ཞུ་རྒྱུ་ཡིན།